-128-

**Zápisnica**

**z 13. pracovného zasadnutia Obecného zastupiteľstva**

**v Kráľovej nad Váhom**

**dňa 9. marca 2016**

**Prítomní:**

|  |  |
| --- | --- |
| **Starosta obce:** | RNDr. Ferenc Bergendi |
| **Poslanci OZ:** | Ing. Ladislav Adamkó |
|  | Atila Forró |
|  | Ondrej Kožuch |
|  | Ing. Imrich Kovács |
|  | Mgr. Hajnalka Oláh |
|  | Ing. Eliška Vargová |
|  | Ing. Štefan Vincze |
|  |  |
| **Referentky OcÚ :** | Alžbeta Vadkertiová |
|  | Bc. Erika ŠmátralováJaroslava Bergendiová |
|  |  |
| **Hlavný kontrolór:** | Štefan Bencze |
| **Právny poradca obce:** | Mgr. Pavol Šuľan |

Zasadnutie otvoril a viedol starosta obce RNDr. Ferenc Bergendi, ktorý v úvode privítal všetkých prítomných a konštatoval, že všetci poslanci OZ boli na zasadnutie pozvaní osobne rozoslanými pozvánkami. Uviedol, že poslanci OZ: Ing. Kristián Morovič (je PN) a Bc. Tibor Vincze sa ospravedlnili za neprítomnosť. Dodal, že priebeh rokovania je nahrávaný a napálený na DVD, čo tvorí prílohu zápisnice.

**1. Otvorenie zasadnutia, určenie overovateľov a zapisovateľa zápisnice**

a) Za overovateľov zápisnice boli navrhnutí poslanci OZ: Ing. Imrich Kovács

 Atila Forró

**Návrh na určenie overovateľov zápisnice poslanci OZ v Kráľovej nad Váhom**

**s c h v á l i l i**

**uznesením číslo 15a/2016-OZ**

*Prezentácia: 7 poslancov OZ*

*Za schválenie overovateľov zápisnice hlasovalo 7 poslancov OZ: Ing. Ladislav Adamkó, Ing. Imrich Kovács, Ondrej Kožuch, Ing. Eliška Vargová, Mgr. Hajnalka Oláh, Ing. Štefan Vincze, Atila Forró*

b) Za zapisovateľku bola navrhnutá referentka OcÚ, Bc. Erika Šmátralová

**Návrh na určenie zapisovateľky zápisnice poslanci OZ v Kráľovej nad Váhom**

**s c h v á l i l i**

**uznesením číslo 15b/2016-OZ**

*Prezentácia: 7 poslancov OZ*

*Za schválenie zapisovateľa zápisnice hlasovalo 7 poslancov OZ: Ing. Ladislav Adamkó, Ing. Imrich Kovács, Ondrej Kožuch, Ing. Eliška Vargová, Mgr. Hajnalka Oláh, Ing. Štefan Vincze, Atila Forró*

-129-

**2. Návrh na schválenie programu zasadnutia obecného zastupiteľstva**

Poslancom bola doručená pozvánka na zasadnutie obecného zastupiteľstva obsahujúca návrh programu zasadnutia. Návrh programu predniesol starosta obce RNDr. Ferenc Bergendi

1. Otvorenie zasadnutia, určenie overovateľov a zapisovateľa zápisnice
2. Návrh na schválenie programu zasadnutia obecného zastupiteľstva
3. Informácie o kontrole plnení uznesení z 12. zasadnutia Obecného zastupiteľstva v Kráľovej nad Váhom
4. Návrh na schválenie dotácie z rozpočtu obce na rok 2016 pre oblasť: „Podpora športových aktivít“
5. Návrh na schválenie dotácie z rozpočtu obce na rok 2016 pre oblasť: „Kultúrne a voľnočasové aktivity“
6. Vyhodnotenie cenovej ponuky na závlahový systém
7. Žiadosť o odpredaj obecného majetku – predloženie geometrického plánu a znaleckého posudku – Gabriela Szabová, Kráľová nad Váhom č. 263
8. Návrh na nové uznesenie – ZD a. s. Bratislava
9. Informácia – Stretnutie Združenia Sv. Kráľa
10. Záver

Starosta obce sa nakoniec opýtal, či má niekto návrh na doplnenie, alebo pripomienky k programu.

Nakoľko poslanci obecného zastupiteľstva nemali pripomienky k programu zasadnutia prijali:

**Uznesenie číslo 16/2016-OZ**

**Obecné zastupiteľstvo v Kráľovej nad Váhom**

**s c h v á l i l o**

**program zasadnutia obecného zastupiteľstva s doplnením o navrhnuté body.**

*Prezentácia: 7 poslancov OZ*

*Za schválenie programu zasadnutia hlasovalo 7 poslancov OZ: Ing. Ladislav Adamkó, Ing. Imrich Kovács, Ondrej Kožuch, Ing. Eliška Vargová, Mgr. Hajnalka Oláh, Ing. Štefan Vincze, Atila Forró*

**3. Informácia o plnení uznesení**

Písomná forma správy bola doručená poslancom OZ. Štefan Bencze, kontrolór obce v krátkosti informoval prítomných o plnení uznesení.

Po informácií **Mgr. Pavol Šuľan, právny poradca obce** dodal, že Smernicu o verejnom obstarávaní má rozrobenú, a nakoľko zákon o verejnom obstarávaní je rozsiahly potrebuje viac času na predloženie návrhu. Žiadal o predĺženie termínu na predloženie návrhu do najbližšieho zasadnutia OZ. Takisto žiada o predĺženie termínu na vypracovanie Zásad hospodárenia s majetkom obce.

**Štefan Bencze, kontrolór obce** – dodal, že Zásady hospodárenia s majetkom obce treba prekontrolovať z právneho hľadiska, či je v súlade so zákonmi. Aké právomoci bude mať starosta obce, aké obecné zastupiteľstvo pri hospodárení s majetkom obce, o čom potom rozhoduje obecné zastupiteľstvo.

**RNDr. Ferenc Bergendi, starosta obce** – informoval prítomných, že zamestnankyňa obce, Erika Morovičová je dlhodobo práceneschopná. Obec musela hľadať účtovníka. Trvalo to tri týždne, kým sa podarilo nájsť odborníka, PaedDr. Pargáča , ktorý bol ochotný spätne od januára zaúčtovať všetky doklady. Mzdovú agendu za obec prevzala Mgr. Klaudia Tóthová, ktorá doteraz robila tú istú agendu pre školské zariadenia. Je veľmi pravdepodobné, že kolegyňa sa do práce nevráti. Na záver sa opýtal, či má niekto otázky alebo pripomienky k informáciám.

-130-

**Mgr. Hajnalka Oláh, poslankyňa** – navrhla, aby po zaúčtovaní dostali poslanci OZ informáciu ohľadom financovania školstva.

**RNDr. Ferenc Bergendi, starosta obce** – informácia určite bude podaná. Dodal, že bude potrebné urobiť zmenu v rozpočte, nakoľko sa vyskytli nepredvídateľné výdavky, ktoré súvisia s uvedenými zmenami.

Nakoľko poslanci OZ nemali iné pripomienky prijali:

**Uznesenie číslo 17/2016-OZ**

**Obecné zastupiteľstvo v Kráľovej nad Váhom**

**b e r i e n a v e d o m i e**

**správu hlavného kontrolóra obce o kontrole plnenia uznesení z 12. zasadnutia Obecného zastupiteľstva v Kráľovej nad Váhom konaného dňa 27. januára 2016 bez pripomienok.**

*Prezentácia: 7 poslancov OZ*

*Správu o plnení uznesení brali na vedomie 7 poslanci OZ: Ing. Ladislav Adamkó, Ing. Imrich Kovács, Ondrej Kožuch, Ing. Eliška Vargová, Mgr. Hajnalka Oláh, Ing. Štefan Vincze, Atila Forró*

1. **Návrh na schválenie dotácie z rozpočtu obce na rok 2016 pre oblasť: „Podpora športových aktivít“**
2. **Návrh na schválenie dotácie z rozpočtu obce na rok 2016 pre oblasť: „Kultúrne a voľnočasové aktivity“**

**Ing. Štefan Vincze, poslanec OZ** – informoval prítomných, že podané žiadosti o dotácie boli prerokované v Komisii mládeže a športu a v Komisií školstva, kultúry, sociálnych vecí a informovanosti. Tri žiadosti boli podané na poskytnutie dotácie na podporu športových aktivít. FC Kráľová nad Váhom žiadala dotáciu na všeobecnú športovú činnosť klubu futbalového družstva žiakov, dorastu a dospelých, rodičovské združenia na čiastočné financovanie plaveckého výcviku žiakov miestnych základných škôl. Podal návrh na schválenie dotácie pre FC Kráľová nad Váhom vo výške 12.000,- EUR a pre Rodičovské združenia pri základných školách vo výške 500,- - 500,- EUR s tým, že je potrebné urobiť zmenu v rozpočte, nakoľko na podporu športových aktivít sú vyčlenené finančné prostriedky vo výške 12.000,- EUR.

**Mgr. Hajnalka Oláh, poslankyňa OZ** – informovala prítomných, že podané žiadosti boli prerokované na zasadnutí komisie v prítomnosti žiadateľov, ktorí presne podrobnejšie informovali komisiu o projektoch. Na základe informácií vypracovala návrh na schválenie dotácie na kultúrne a voľnočasové aktivity, ktorý bol doručený aj poslancom OZ. Návrh je pre:

* Neskrotní Komedianti (I.E.T) – Féktelen Komédiások (I.E.T) vo výške 850,- EUR na výmenu opotrebovaných mikrofónov a reproduktorov,
* Rodičovské združenie pri ZŠ s VJS vo výške 1100,- EUR na rozvoj poznávacích schopností. Názov projektu je „Kultúrne pamiatky našej republiky“
* Združenie maďarských rodičov na Slovensku – Školská rada Kráľová nad Váhom vo výške 2100,- EUR na financovanie projektu, ktorý má priblížiť folklórnu hudbu, folklórny tanec a ľudové tradície deťom pomocou rozprávky,
* OZ KIKE – Spevácky zbor, Ing. Ladislav Adamkó vo výške 400,- EUR na financovanie spoločného kultúrneho programu obcí Kráľová nad Váhom a Gyulafirátót z Maďarska
* ZO CSEMADOK vo výške 550,- EUR na financovanie projektu „Mese, mese, meskete“, účelom ktorého je obohatenie zmyslového vnímania detí, prostredníctvom hodnotného umeleckého zážitku.

-131-

Po informáciách o projektoch a návrhov poslanci OZ prijali:

**Uznesenie 18/2016-OZ**

**Obecné zastupiteľstvo v Kráľovej nad Váhom**

**s c h v á l i l o**

**poskytnutie dotácie z rozpočtu obce na rok 2016 na podporu športových aktivít pre:**

* FC Kráľová nad Váhom vo výške: **12000,- EUR**
* Rodičovské združenie pri Základnej škole s VJS Kráľová nad Váhom vo výške: **500,- EUR**
* Združenie maďarských rodičov na Slovensku - Školská rada Kráľová nad Váhom/Szlovákiai Magyar Szülők Szövetsége - Iskolai Tanács Vágkirályfa vo výške: **500,- EUR**

Prezentácia 7 poslancov OZ

Za poskytnutie dotácie hlasovalo 7 poslancov OZ: Ing. Ladislav Adamkó, Ing. Imrich Kovács, Ondrej Kožuch, Ing. Eliška Vargová, Mgr. Hajnalka Oláh, Ing. Štefan Vincze, Atila Forró

**Uznesenie 19/2016-OZ**

**Obecné zastupiteľstvo v Kráľovej nad Váhom**

**s c h v á l i l o**

**poskytnutie dotácie z rozpočtu obce na rok 2016 na podporu športových aktivít pre:**

* Neskrotní komedianti (I.E.T.) – Féktelen Komédiások (i.E.T.) Kráľová nad Váhom vo výške: **850,- EUR**
* Rodičovské združenie pri Základnej škole s VJS Kráľová nad Váhom vo výške: **1100,- EUR**
* Združenie maďarských rodičov na Slovensku - Školská rada Kráľová nad Váhom/Szlovákiai Magyar Szülők Szövetsége Iskolai Tanács Vágkirályfa vo výške: **2100,- EUR**
* CSEMADOK ZO Kráľová nad Váhom vo výške: **550,- EUR**
* KIKE občianske združenie – Spevácky zbor, Ing. Ladislav Adamkó, Kráľová nad Váhom vo výške: **400,-EUR**

Prezentácia 7 poslancov OZ

Za poskytnutie dotácie hlasovali 6 poslanci OZ: Ing. Imrich Kovács, Ondrej Kožuch, Ing. Eliška Vargová, Mgr. Hajnalka Oláh, Ing. Štefan Vincze, Atila Forró

Zdržal sa 1 poslanec OZ:Ing. Ladislav Adamkó,

Po hlasovaní **poslankyňa OZ,** **Mgr. Hajnalka Oláh** žiadala, aby žiadatelia o poskytnutie dotácie boli písomne informovaní o výške schválenej dotácie.

1. **Vyhodnotenie cenovej ponuky na závlahový systém**

Obec listom vyzvala šiestich potencionálnych uchádzačov na predloženie cenovej ponuky na predmet zákazky: Dodávka a montáž automatického závlahového systému futbalového ihriska. Výzva bola zverejnená aj na web stránke obce. Do stanoveného termínu bolo predložených 5 cenových ponúk. Jeden uchádzač bol vyradený, nakoľko vo výpise živnostenského registra nemal uvedený predmet podnikania oprávňujúci uskutočniť predmet obstarávania. Na rokovanie o možnosti zníženia ponukovej ceny boli vyzvaní dvaja uchádzači: IVO spol. s. r. o. Viničné a Decorgarden Močenok.

Spisová dokumentácia a návrh zmluvy o dielo bol predložený poslancom OZ.

**Ing. Štefan Vincze, poslanec OZ** – informoval prítomných, že po miestnej obhliadke rokovali s dodávateľom IVO spol. s. r. o, Viničné. Dohodli sa na podmienkach pre získanie zľavy z ceny (viď. záznam na DVD).

-132-

**Alžbeta Vadkertiová, referentka OcÚ** – dodala, že zmluvu z právneho hľadiska prekontroloval právny poradca obce.

Po prerokovaní poslanci OZ prijali:

**Uznesenie číslo 20/2016-OZ**

**Obecné zastupiteľstvo v Kráľovej nad Váhom**

**s c h v á l i l o**

**uzavretie zmluvy o dielo na zákazku: Dodávka a montáž automatického závlahového systému futbalového ihriska s dodávateľom IVO spol. s r. o., Družstevná č. 1, 900 23 Viničné**

Prezentácia 7 poslancov OZ

Za uzavretie zmluvy hlasovalo 7 poslancov OZ: Ing. Ladislav Adamkó, Ing. Imrich Kovács, Ondrej Kožuch, Ing. Eliška Vargová, Mgr. Hajnalka Oláh, Ing. Štefan Vincze, Atila Forró

1. **Žiadosť o odpredaj obecného majetku – predloženie geometrického plánu a znaleckého posudku – Gabriela Szabová, Kráľová nad Váhom č. 263**

Menovaná na základe miestneho šetrenia Komisie výstavby, územného plánovania, životného prostredia, bytových záležitostí a predbežného súhlasu obecného zastupiteľstva na odpredaj obecného pozemku dala vyhotoviť geometrický plán a znalecký posudok na stanovenie všeobecnej hodnoty pozemkov parciel registra „C“ číslo 403/12 a 402/2 v Obci Kráľová nad Váhom. Predmetné dokumenty boli doručené aj poslancom OZ.

Rozprava medzi poslancami OZ ohľadom predloženého geometrického plánu, cenách pozemku, stiahnutej žiadosti Kocsisovej a Bergendiovej a znovu zaradenia do programu rokovania OZ, prevodu obecného majetku z dôvodu hodného osobitného zreteľa, vypracovania smernice pre určenie minimálnej ceny pozemkov, vypracovaného znaleckého posudku na predmetné parcely, spôsobu predaja pozemkov, vytvorenia stavebného pozemku (viď. záznam na DVD)

Po rozprave poslanci OZ prijali:

**Uznesenie číslo 21/2016-OZ**

**Obecné zastupiteľstvo v Kráľovej nad Váhom**

**s ú h l a s i l o**

**so zaradením žiadosti Kocsisovej a Bergendiovej o odpredaji obecného pozemku do programu zasadnutia obecného zastupiteľstva .**

Prezentácia 7 poslancov OZ

Za zaradenie žiadosti do programu hlasovalo 6 poslancov OZ: Ing. Ladislav Adamkó, Ing. Imrich Kovács, Ondrej Kožuch, Mgr. Hajnalka Oláh, Ing. Štefan Vincze, Atila Forró

Zdržala sa 1 poslankyňa OZ: Ing. Eliška Vargová

**Uznesenie číslo 22/2016-OZ**

**Obecné zastupiteľstvo v Kráľovej nad Váhom**

**s c h v á l i l o**

**zámer predaja** pozemku zapísaného na LV č. 964 katastra nehnuteľností, vedené pre obec a katastrálne územie Kráľová nad Váhom na Okresnom úrade Šaľa, katastrálny odbor ako parcela registra „C“, parcelné č. 402/2 zastavané plochy a nádvoria vo výmere 116 m² a novovytvoreného pozemku parcelné č. 403/12 vodné plochy vo výmere 141 m², odčleneného z pozemku parcelné č. 403/1 vodné plochy o celkovej výmere 4907 m² zapísaného na LV č. 964 katastra nehnuteľností, vedené pre obec a katastrálne územie Kráľová nad Váhom na Okresnom úrade Šaľa, katastrálny odbor,

-133-

odčlenené Geometrickým plánom č. 07-01/2016 vypracovaným Realitnou a geodetickou kanceláriou Mierové nám. 4, Galanta, overeným Okresným úradom Šaľa, katastrálny odbor dňa 15.02.2016 pod číslom 41/2016, **v zmysle § 9a, ods. 8, písm. e Zákona č. 138/1991 Zb. o majetku obcí v znení neskorších predpisov ako prípad hodný osobitného zreteľa**

Prezentácia 7 poslancov OZ

Za zámer predaja hlasovalo 6 poslancov OZ: Ing. Ladislav Adamkó, Ing. Imrich Kovács, Ondrej Kožuch, Mgr. Hajnalka Oláh, Ing. Štefan Vincze, Atila Forró

Zdržala sa 1 poslankyňa OZ: Ing. Eliška Vargová

**Uznesenie číslo 23/2016-OZ**

**Obecné zastupiteľstvo v Kráľovej nad Váhom**

**s c h v á l i l o**

**zámer predaja** novovytvoreného pozemku parcelné č. 403/11 vodné plochy vo výmere 228 m², odčlenené Geometrickým plánom č. 05-11/2015 vypracovaným Realitnou a geodetickou kanceláriou Mierové nám. 4, Galanta, overeným Okresným úradom Šaľa, katastrálny odbor dňa 20.11.2015 pod číslom 451/2015 z pozemku zapísaného na LV č. 964 katastra nehnuteľností, vedené pre obec a katastrálne územie Kráľová nad Váhom na Okresnom úrade Šaľa, katastrálny odbor ako parcela registra „C“ parcelné č. 403/1 vodné plochy o celkovej výmere 4907 m², **v zmysle § 9a, ods. 8, písm. e Zákona č. 138/1991 Zb. o majetku obcí v znení neskorších predpisov ako prípad hodný osobitného zreteľa**

Prezentácia 7 poslancov OZ

Za zámer predaja hlasovalo 6 poslancov OZ: Ing. Ladislav Adamkó, Ing. Imrich Kovács, Ondrej Kožuch, Mgr. Hajnalka Oláh, Ing. Štefan Vincze, Atila Forró

Zdržala sa 1 poslankyňa OZ: Ing. Eliška Vargová

1. **Návrh na nové uznesenie – ZD a. s. Bratislava**

Starosta obce informoval prítomných, že obecné zastupiteľstvo s uznesením číslo 68/2013-OZ zo dňa 28. augusta 2013 schválilo odpredaj časti z pozemkov pre ZD a. s. Bratislava. Na pozemku je umiestnená transformačná stanica. Na Okresný úrad, katastrálny odbor Šaľa bol predložený návrh na vklad vlastníckeho práva do katastra nehnuteľností. Zápis bol prerušený, nakoľko znenie uznesenia a potvrdenia o zverejnení zmluvy neboli v súlade s predloženou kúpnou zmluvou. Nebolo predložené rozhodnutie o určení súpisného čísla. Súpisné číslo ani nebolo pridelené, na to obec vydala potvrdenie. Starosta obce navrhol zrušenie uznesenia číslo 68/2015-OZ a predniesol znenie nového uznesenia na schválenie.

Po informáciách poslanci OZ prijali:

**Uznesenie číslo 24/2016-OZ**

**Obecné zastupiteľstvo v Kráľovej nad Váhom**

**z r u š i l o**

**uznesenie číslo 68/2013-OZ zo dňa 28. augusta 2013**

Prezentácia 7 poslancov OZ

Za zrušenie uznesenia hlasovalo 7 poslancov OZ: Ing. Ladislav Adamkó, Ing. Imrich Kovács, Ondrej Kožuch, Ing. Eliška Vargová, Mgr. Hajnalka Oláh, Ing. Štefan Vincze, Atila Forró

**Uznesenie číslo 25/2016-OZ**

**Obecné zastupiteľstvo v Kráľovej nad Váhom**

**s c h v á l i l o**

-134-

**odpredaj v zmysle § 9a, ods. 8, písm. b Zákona č. 138/1991 Zb. o majetku obcí, časti z pozemkov zapísané na LV č. 964 katastra nehnuteľností, vedené pre obec a katastrálne územie Kráľová nad Váhom na Katastrálnom úrade Nitra, Správe katastra Šaľa ako parcela registra „C“ parc. č. 796/1 zastavané plochy o výmere 39159 m² výlučne vo vlastníctve Obce Kráľová nad Váhom, odčlenené s Geometrickým plánom č. 19/2013 vypracovaným GEODETI, Ing. Miroslav Kováč, Priehradná ul. č. 1, Nitra, dňa 16.07.2013, overeným Správou katastra Šaľa dňa 31.07.2013 pod číslom 318/13, novovytvorené parcely č. 796/33 o výmere 5 m² druh pozemku zastavané plochy a nádvoria a parcelu č. 796/34 o výmere 6 m² druh pozemku ostatné plochy za cenu 25,- €/m². Jedná sa o prípad zosúladenia právneho stavu so skutočným stavom.**

Prezentácia 7 poslancov OZ

Za nové znenie uznesenia hlasovalo 7 poslancov OZ: Ing. Ladislav Adamkó, Ing. Imrich Kovács, Ondrej Kožuch, Ing. Eliška Vargová, Mgr. Hajnalka Oláh, Ing. Štefan Vincze, Atila Forró

1. **Informácia – Stretnutie Združenia Sv. Kráľa**

Starosta obce informoval prítomných, že obec obdŕžala pozvánku na XX. Stretnutie Združenia Sv. Kráľa, ktoré sa uskutoční 5-7. augusta 2016 v Csíkszentkirály-i, Rumunsko. Organizátori očakávajú 8 člennú delegáciu z členských obcí. Žiadal prítomných, ktorí majú záujem, aby sa do 14. marca ohlásili.

* **Ing. Štefan Vincze, poslanec OZ** – sa informoval ohľadom vytvorenia novej ulice pri „Starej pošte“

**Alžbeta Vadkertiová, referentka OcÚ** –už sa na tom robí, zisťujeme vlastníkov dotknutých pozemkov, ktorí budú vyzvaní, aby sa vyjadrili k zámeru obce. Dodala, že pripravujeme podklady k rekonštrukcii miestnej komunikácií na „Poštovej ulici“. Prepočítané náklady činia cca 72000,- EUR, vypracovaný rozpočet bol zaslaný rozpočtárovi na overenie.

Rozprava medzi prítomnými ohľadom výziev na rekonštrukciu miestnych komunikácií, športových hál, odstránenia nelegálnych skládok; umiestnenia detského ihriska na novovytvorenom verejnom priestranstve „Péro“; ohľadom plnenia rozpočtu obce za rok 2015, rozpočtu obce na rok 2016; (viď. záznam na DVD)

* **Ing. Štefan Vincze, poslanec OZ** – sa opýtal, či obec mieni urobiť niečo vo veci určenia názvov a označenia ulíc, nakoľko o tejto problematike už bola reč v minulosti, ale sa to nedostalo do zápisnice, neboli predložené návrhy na riešenie a neboli prijaté opatrenia.

Rozprava medzi prítomnými ohľadom oficiálneho označenia ulíc, jej dôsledkov na vybavenie dokladov pre občanov, alebo len orientačného označenia ulíc – umiestnenia orientačných tabúľ, na ktorých by bol vyznačený názov ulice a aké súpisné čísla v lokalite sa nachádzajú (viď. záznam na DVD).

V rámci rozpravy kontrolór obce, Štefan Bencze navrhol príklad označenia ulíc v obci Andovce, na základe prijatia všeobecného záväzného nariadenia a prisľúbil, že donesie podklady, na základe ktorých postupovali v Andovciach.

* **Mgr. Hajnalka Oláh, poslankyňa OZ** – navrhla definitívne sa rozhodnúť do budúceho zasadnutia obecného zastupiteľstva, či v tomto roku organizuje obec obecné dni, alebo nie.

* **Ing. Imrich Kovács, poslanec OZ** – informoval prítomných, že jednoizbový nájomný byt bol pridelený na základe vyhodnotenia žiadosti Petrovi Szabóovi

-135-

* **Ing. Štefan Vincze, poslanec OZ** – sa informoval ohľadom revízie elektroinštalácií a bleskozvodov
* **Mgr**. **Hajnalka Oláh, poslankyňa OZ** – sa informovala, že ako a kedy budú podpísané nové nájomné zmluvy na byty

**Alžbeta Vadkertiová, referentka OcÚ** – periodická revízia elektroinštalácií a bleskozvodov bude vykonaná podľa harmonogramu v mesiacoch apríl, máj 2016. Nové nájomné zmluvy budú podpísané v blízkej budúcnosti, ale obec predtým vykoná miestne šetrenie na stav bytu.

* **Ing. Ladislav Adamkó, poslanec OZ** – navrhol, aby ulica „Pörős“ bola jednosmerná, nakoľko odkedy sú vybudované odvodňovacie rigoly ulica sa stala veľmi úzka a je riziková pre dve autá
* **Ing**. **Štefan Vincze, poslanec OZ** – dodal, že na označenie ulice je potrebné vypracovať a schváliť projekt, čo nie je ľahká a rýchla záležitosť, ale aj on by mal otázku, kto dovolil umiestnenie elektrického stĺpu vo veľkej zákrute na začiatku obce zo strany Šale, lebo tam je obrovské riziko na smrteľnú haváriu

Rozprava ohľadom projektovej dokumentácie, vydania povolenia výstavby elektrického vedenia, označovania cesty, umiestnenia zvodidla (viď. záznam na DVD).

* **Ondrej Kožuch, poslanec OZ** – sa informoval o nákupe kosačky

**RNDr. Ferenc Bergendi, starosta obce** – sezónne akcie na kosačky budú od 15. marca 2016 a podľa ponuky potom obec vyberie tú najvhodnejšiu ponuku

* Poslanci OZ sa dohodli, že budúce zasadnutie obecného zastupiteľstva bude 20. apríla 2016, je potrebné vypracovať návrh všeobecného záväzného nariadenia o nakladaní s komunálnymi odpadmi a drobnými stavebnými odpadmi na území obce
* Dňa 13. marca 2016 ZO CSEMADOK organizuje spomienkový deň revolúcie z rokov 1848-49
1. **Záver**

Na záver starosta obce RNDr. Ferenc Bergendi zasadnutie obecného zastupiteľstva ukončil a súčasne poďakoval prítomným za ich účasť.

RNDr. Ferenc Bergendi Ing. Imrich Kovács

 starosta obce

 Atila Forró